**Samtykke til behandling af dine personoplysninger i forskningsprojektet på Aarhus Universitet**

I forbindelse med din deltagelse i et forskningsprojekt på Aarhus Universitet, har vi brug for dit samtykke til, at vi må behandle dine personoplysninger efter reglerne i databeskyttelsesforordningen.

Du kan læse mere om projektet og behandlingen af dine personoplysninger i oplysningsskemaet.

Forskningsprojektets titel: [indsæt projektets titel]

Jeg bekræfter at have læst og forstået indholdet af oplysningsskemaet som baggrund for mit samtykke til behandling af mine personoplysninger i projektet.

Jeg giver hermed samtykke til, at Aarhus Universitet må registrere og behandle mine personoplysninger i ovennævnte forskningsprojekt. Behandlingen må desuden finde sted på følgende måder:

(Slet eller tilføj selv flere behandlingsformål nedenfor. Husk at slette denne hjælpe tekst)

Jeg giver samtykke til, at mine personoplysninger må gemmes i en database med henblik på brug i nye forskningsprojekter efter projektets afslutning.

Jeg giver samtykke til, at eventuelle rester af mit biologiske materiale fra forskningsbiobanken eller ekstra prøvemateriale må opbevares i en biobank til brug for fremtidig beslægtet forskning, som er godkendt af Den Videnskabsetiske Komité.

Jeg giver samtykke til, at mine personoplysninger må gives til studerende til brug for undervisning, projekter eller specialer på Aarhus Universitet.

Jeg giver samtykke til, at mine personoplysninger må deles med andre forskningsinstitutioner i Danmark eller et andet land inden for EU/EØS.

Jeg giver samtykke til, at mine personoplysninger må deles med forskningsinstitutioner i [indsæt land], som er uden for EU/EØS, selvom reglerne i databeskyttelsesforordningen ikke gælder for den udenlandske forskningsinstitutions behandling af personoplysninger. Jeg er blevet informeret om, [Indsæt de specifikke risici forbundet med overførslen af deres oplysninger til et land, der ikke yder tilstrækkelig beskyttelse eller indfører tilstrækkelige garantier til beskyttelse af personoplysninger. Det kan f.eks. være information om den manglende tilstedeværelse af en tilsynsmyndighed og at de registreredes rettigheder muligvis ikke kan sikres i tredjelandet]

Jeg giver samtykke til, at mine personoplysninger må indgå i en publikation i et videnskabeligt tidsskrift uden at være anonymiserede.

Jeg giver samtykke til anden offentliggørelse af mine personoplysninger, hvor mine personoplysninger er pseudonymiserede.

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Udfyldes med blokbogstaver]

Dato og underskrift: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Samtykket er **frivilligt**, og **du kan til enhver tid trække dit samtykke til behandlingen af personoplysninger tilbage** ved at kontakte [Indsæt kontaktoplysninger] [Du kan også bede om at få dine biologiske prøver destrueret.]

Hvis du trækker dit samtykke tilbage, påvirker det ikke lovligheden af vores arbejde med dine personoplysninger i projektet indtil dette tidspunkt. Dine personoplysninger vil således fortsat indgå i det arbejde, som er gennemført i projektet, indtil du har trukket dit samtykke tilbage.

**Oplysninger om behandling af personoplysninger til deltagere i forskningsprojekter på Aarhus Universitet**

(Skabelonen indeholder nogle hjælpetekster, som er markeret med parenteser og grønt, og nogle klammer, som er markeret med gult, hvori du selv skal indsætte tekst. Du kan også finde konkrete eksempler i skemaerne.

Husk at læse teksten grundigt, så du sikrer dig, at den er i overensstemmelse med dit formål med behandlingen af personoplysninger.

Husk at slette de grønne hjælpetekster, når du er færdig med at udfylde dokumentet.

Husk, at du skal kontakte TTO ([tto@au.dk](mailto:tto@au.dk)) inden, du udfylder skabelonerne, hvis du:

* skal forske sammen med andre forskningsinstitutioner, virksomheder mv.
* er i tvivl om AU’s rolle.
* skal overføre personoplysninger til en modtager uden for EU/EØS.)

|  |  |
| --- | --- |
| Den dataansvarlige | **Aarhus Universitet**  **Nordre Ringgade 1 8000 Aarhus C CVR-nr.: 31119103**  er dataansvarlig for behandlingen af personoplysninger i forskningsprojektet.  Forskningsprojektet er ledet af [indsæt information om den ansvarlige forsker], som kan kontaktes på [indsæt: adresse, telefon og mail]. (Den ansvarlige forsker skal kunne tage imod henvendelser fra de registrerede) |
| Databeskyttelsesrådgiver ved Aarhus Universitet | Søren Broberg Nielsen  Databeskyttelsesrådgiver/DPO  [dpo@au.dk](mailto:dpo@au.dk) |
| Forskningsprojektets titel | [Indsæt titel] |
| Formålet med projektet og behandlingen af dine personoplysninger | [Beskriv dit formål med at behandle deltagerens personoplysninger. Formålet skal klart angive, hvilket videnskabeligt område din forskning angår. Formålet skal beskrives på en sådan måde, at det kan ”rumme” alle dine påtænkte behandlinger af personoplysninger. Det er vigtigt, at du tænker i brede formål, og at du tænker på, hvilke situationer, der kan blive aktuelle at behandle personoplysningerne i, i din forskning]] |
| Hvilke personoplysninger behandles i projektet? | I projektet behandles følgende oplysninger om dig som deltager:  (indsæt typerne af oplysninger, som du vil behandle. Det er de typer, som du har oplyst i forbindelse med din registrering af forskningsprojektet hos fortegnelsen.  Navn  Alder  Køn  Oplysninger om helbred  [indsæt evt. flere typer] |
| Anvendelsen af automatiske behandlinger (profilering) | (Denne information omhandler automatiske behandlinger, herunder profilering. Det er fx i tilfælde, hvor der anvendes algoritmer, kunstig intelligens (Machine Learning) mv., som automatisk definerer et udfald, der kan få betydning for deltageren, fx i form af en afgørelse. Det kan også være i tilfælde, hvor teknologierne automatisk opbygger en profil på deltageren, der fx kan forudse fx behov eller vaner hos deltagere. Hvis du anvender denne form for behandling af personoplysninger, skal du angive de risici og konsekvenser, der er for deltageren forbundet med den automatiske behandling.)  Profilering er en automatisk behandling af dine personoplysninger, fx behandlinger, der er bestemt af en algoritme. Her kan du se, om der indgår automatiske behandlinger af dine personoplysninger.  Der anvendes automatisk behandling af personoplysninger.  Der anvendes ikke automatisk behandling af personoplysninger.  [Såfremt der anvendes automatisk behandling angives formålet og eventuelle risici/konsekvenser for den person, hvis oplysninger behandles] |
| Behandling af biologisk materiale i sundhedsvidenskabelige forsøg  *(udelades i projekter uden biologisk materiale)*  *(forsøgssted fremgår af forsøgsprotokollen)* | Resultaterne af analyserne af dit biologiske materiale bliver registreret i din personlige forsøgsmappe. De kan også blive registreret elektronisk eller i en database.  De oplysninger eller biologiske prøver, der forlader forsøgsstedet, vil ikke indeholde dit navn, adresse, personnummer eller andre data, som kan bruges til at identificere dig. I stedet anvendes et forsøgs-ID. Dit forsøgs-ID vil blive brugt til at identificere dig, hvis det er nødvendigt. Lister over forsøgs-ID kan kun tilgås af forsøgspersonalet og de nationale eller internationale myndighedspersoner, der har krav på at kontrollere, at studiet er udført korrekt. Listen over forsøgs-ID opbevares på forsøgsstedet, så længe det er nødvendigt af hensyn til både kontakten til dig og hensynet til de love, der regulerer sundhedsvidenskabelig forskning.  Listen over forsøg-ID gemmes i [antal] år efter forsøget er afsluttet. |
| Hvor længe opbevares dine øvrige personoplysninger? | (Vælg det eksempel, der beskriver din procedure for sletning/arkivering eller anonymisering. Det er ofte svært at bedømme, hvor lang tid det tager at behandle personoplysningerne, idet forskningsprojekter i deres natur udvikler sig hen ad vejen. Derfor er det ikke sikkert, at du kan oplyse en præcis dato for, hvornår behandlingen ophører. Du bør derfor overveje, om det første eksempel er mere rigtigt for dig. Husk at slette den formulering, du ikke vælger.)  Vi kan ikke på nuværende tidspunkt sige, hvor længe dine personoplysninger vil blive behandlet. Dine personoplysninger behandles af Aarhus Universitet i personhenførbar form så længe, det er nødvendigt for forskningsformålet og reglerne om opbevaring efter ansvarlig forskningspraksis. Når dine personoplysninger ikke længere er nødvendige for behandlingen, vil de blive anonymiseret, overført til Rigsarkivet eller slettet.  *eller*  Dine personoplysninger opbevares på [indsæt sted] i personhenførbar form indtil [indsæt dato].  Efter denne dato vil dine personoplysninger blive anonymiseret, overført til Rigsarkivet eller slettet. |
| Vil personoplysninger blive overladt eller videregivet til andre, fx forskere på andre universiteter? | (Det næste, som du skal oplyse deltageren om er, om du har tænkt dig at dele data med andre. For at besvare dette spørgsmål er det vigtigt, at du har forhold dig til, hvilke aktører, der skal indgå i dit forskningsprojekt, herunder hvilken databeskyttelsesretlig rolle, de har. Hvis du skal dele personoplysninger med en aktør uden for EU/EØS, skal du desuden være opmærksom på, at dette kræver et overførselsgrundlag, og du skal kontakte TTO med henblik på hjælp til afklaring af overførselsgrundlaget. Du skal i oplysningsskemaet oplyse, hvilket overførselsgrundlag, du kommer til at anvende. Man har ikke valgfrihed mellem forordningens overførselsgrundlag, dvs. at man først skal undersøge om artikel 45 finder anvendelse, dernæst artikel 46, osv. I særlige tilfælde vil undtagelserne i databeskyttelsesforordningens artikel 49 om samtykke og samfundets interesse finde anvendelse. Du skal dog være opmærksom på, at dette har undtagelsens karakter og er forbundet med en vis risiko for AU.)  Dine personoplysninger, som er indsamlet til projektet, vil ikke blive videregivet til andre.  Dine personoplysninger, som er indsamlet til projektet, vil blive behandlet af en eller flere eksterne databehandlere [indsæt information (navn, adresse, CVR mv.) om databehandler(ene)] efter reglerne i artikel 28 i databeskyttelsesforordningen.  Dine personoplysninger, som er indsamlet til projektet, indgår i et forskningssamarbejde med forskere uden for Aarhus Universitet og vil derfor blive delt med dataansvarlige [indsæt information (navn, adresse, CVR mv.) om modtager(ne)].  Dine personoplysninger, som er indsamlet til projektet, vil med deltagerens samtykke blive anvendt i undervisningen af studerende.  Når dine personoplysninger bliver behandlet i et land uden for EU/EØS, vil de data blive overført efter reglerne i databeskyttelsesforordningen.  [Dine personoplysninger overføres til et land uden for EU/EØS, som har et tilstrækkeligt niveau for databeskyttelse efter databeskyttelsesforordningens artikel 45.]  [Aarhus Universitet indgår en aftale med modtageren af personoplysninger i landet uden for EU/EØS og anvender en standardkontrakt, som er vedtaget af Europa-Kommissionen efter databeskyttelsesforordningens artikel 46, stk. 2, c).]  [Du har givet et specifikt samtykke til overførsel af dine personoplysninger efter artikel 49, stk. 1, a).  Dine personoplysninger overføres til et land uden for EU/EØS baseret på vigtige samfundsinteresse efter databeskyttelsesforordningens artikel 49, stk. 1, d).]  Du kan få information om de passende garantier/særlige foranstaltninger, der er truffet i forbindelse med overførslen her: [indsæt henvisning eller tekst]. |
| Personoplysninger er indhentet fra | (Du skal oplyse, hvor du har deltagerens oplysninger fra)  Fra dig  Fra andre\* og dig  Fra andre\*  [\*indsæt navn, adresse mv. om den, der har afgivet oplysningerne, hvis der er andre end deltageren selv, der har afgivet oplysninger om deltageren.]  (Husk, at du også kan få oplysninger både fra deltager selv og fra andre datakilder) |
| Vi har ret til at behandle dine personoplysninger efter regler i databeskyttelsesforordningen og databeskyttelsesloven  Vi skal oplyse dig om, hvilke regler, der gælder for vores arbejde med dine personoplysninger. | (Du skal beskrive på hvilket lovligt grundlag, du behandler personoplysningerne. Kryds den første af, hvis du alene skal behandle almindelige personoplysninger. Kryds den anden af, hvis du både behandler almindelige og følsomme personoplysninger. Kryds den tredje af, hvis du også behandler CPR-numre. Kryds det fjerde felt af, hvis du behandler oplysninger om strafbare forhold. Såfremt nogle af dine behandlingsaktiviteter sker på en anden hjemmel end samtykke, har du mulighed for at angive dette i feltet ”eventuel anden hjemmel”.)  Artikel 6, stk. 1, litra a), som giver Aarhus Universitet ret til at behandle ikke-følsomme personoplysninger om dig på baggrund af dit samtykke  Artikel 6, stk. 1, litra a) og artikel 9, stk. 2, litra a), som giver Aarhus Universitet ret til at behandle følsomme personoplysninger om dig på baggrund af dit samtykke.  Databeskyttelseslovens § 11, stk. 1, der giver Aarhus Universitet ret til at behandle dit CPR-nummer med henblik på entydig identifikation.  Databeskyttelseslovens § 8, stk. 5, der giver Aarhus Universitet ret til at behandle oplysninger om strafbare forhold på baggrund af dit samtykke.  [Eventuel anden hjemmel, der ligger til grund for særlige behandlingsaktiviteter] |
| Deltagernes rettigheder efter databeskyttelsesforordningen | Du har følgende rettigheder, hvis Aarhus Universitet behandler dine personoplysninger:   * Ret til indsigt - Du har ret til at se de personoplysninger, som den dataansvarlige behandler om dig, og få en række oplysninger om behandlingen. * Ret til berigtigelse - Du har ret til at få urigtige/forkerte personoplysninger om dig rettet. * Ret til sletning eller "retten til at blive glemt". * Ret til begrænsning af behandling. * Ret til dataportabilitet - Du har i visse tilfælde ret til at modtage dine personoplysninger og til at anmode om, at personoplysningerne bliver overført fra én dataansvarlig til en anden. * Ret til indsigelse - Du har ret til at gøre indsigelse mod en ellers lovlig behandling af dine personoplysninger. * Ret til ikke at være genstand for en automatisk afgørelse udelukkende baseret på automatisk behandling, herunder profilering.   Du skal være opmærksom på, at dine rettigheder kan være begrænset af anden lovgivning eller underlagt undtagelser fx i relation til forskning og offentlig myndighedsudøvelse. |
| Klagemuligheder | Hvis du ønsker at klage over behandlingen af dine personoplysninger, kan du rette henvendelse til tilsynsmyndigheden:  **Datatilsynet**  **Carl Jacobsens Vej 35**  **2500 Valby** |